Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4122

c) ha a víz szennyeződésének vagy fertőzésének gyanúja merül fel. 6.3. A víz egészségügyi szempontból történő vizsgálatát az ÁNTSZ megyei, fővárosi intézete végzi. IV. A szennyvíz elvezetése 7. 7.1. A szennyvizet az üzemen belül csak zárt csatornában szabad elvezetni. A szennyvíz elvezetéséhez elegendő számú és nagyságú, ráccsal és bűzelzáróval felszerelt csatornaszemet kell beépíteni. 7.2. A szennyvízcsatorna-hálózatot úgy kell kialakítani, hogy az ne szivárogjon, és tartozékai (tisztítóaknák stb.) a környezetet és ezen keresztül a takarmánygyártás tisztaságát ne veszélyeztessék. 7.3. Az udvar területéről a csapadékvizet mindkét övezetben külön csatornákba kell vezetni. A szennyezett övezetben keletkezett csapadékvíz csak a zárt szennyvízcsatornában hagyhatja el az üzem területét. 7.4. A szennyezett övezet szennyvízgyűjtő csatornáját a tiszta övezet bekötőcsatornája után kell a szennyvízelvezető hálózatba kapcsolni. A bekapcsolás előtt kezelésnek kell alávetni, hogy abban kórokozó ne maradjon. V. Szociális és egészségügyi létesítmények 8. 8.1. Az üzemekben a dolgozók részére, az érvényes egészségügyi előírásoknak, az OÉSZ-nek és a szabványoknak megfelelő nagyságú, beosztású és felszerelésű, hideg-meleg vízzel ellátott, fűthető, az egészségügyi követelményeket kielégítő mosdókkal, zuhanyzókkal, WCvel, ruhaakasztó fogasokkal vagy szekrényekkel ellátott, fekete-fehér rendszerű öltözőket kell létesíteni. 8.2. A tiszta és szennyezett övezetben külön-külön kell a 8.1. pontban előírt fekete-fehér rendszerű öltözőt kialakítani. Azokban az üzemekben, amelyek élelmiszerelőállító üzem területén vannak, vagy csupán élelmiszeripari mellékterméket dolgoznak fel, csak a tiszta övezetben kell e létesítményeket megépíteni, a sterilizálás előtti munkafolyamatokban foglalkoztatott dolgozók az élelmiszeripari üzem szennyezett részének öltözőjét használhatják. 8.3. Az egyes övezetekhez tartozó WC-k előtt előteret kell létesíteni, azt lábbal működtethető kézmosó és 1998/74/II. szám fertőtlenítő berendezéssel, ruhaakasztó fogassal és lengőajtóval kell ellátni. 8.4. Az üzemben főző- vagy melegítőkonyhát csak az ÁNTSZ illetékes városi (kerületi) intézetének előzetes engedélye alapján szabad létesíteni és működtetni. 8.5. Az üzemekben övezetenként az egészségügyi követelményeknek megfelelően felszerelt étkezőhelyiségről, evőeszközökről, edényekről, továbbá az ezek tisztításához és elhelyezéséhez szükséges berendezésről gondoskodni kell. Az ilyen helyiségekben is kell hideg-meleg vizes kézmosót és kézfertőtlenítőt létesíteni. 8.6. A telep ellenőrzésével megbízott hatósági állatorvos részére díjtalanul, az állomás által előírt felszereléssel, vizsgáló- és irodahelyiséget kell az üzemnek az ott végzett tevékenység jellegének megfelelően berendeznie, és a működés feltételeiről gondoskodnia. 8.7. Mosoda: a szennyezett övezeti dolgozók munkaruhájának mosásáról a helyszínen kell gondoskodni. VI. Üzemi épületek és helyiségek 9. 9.1. Az üzemi épületeket úgy kell tájolni, és olyan nyílászáró szerkezeteket kell beépíteni, hogy a helyiségben a természetes megvilágítás mértéke megfeleljen a Szabályzat élelmiszeripari előírásainak. 9.2. Az üzemi helyiségek belső felületei tisztán tarthatók és fertőtleníthetők legyenek. 9.3. A szenyezett övezetben olyan méretű zárt nyersanyagfogadó helyiséget kell létesíteni, hogy szabad területen nyersanyagot átmenetileg se kelljen tárolni. 9.4. Abban az üzemben, ahova állathullát is szállítanak, állatorvosi vizsgálatra alkalmas boncolóhelyiséget kell kialakítani. 9.5. Az olyan falrészletek és a mennyezet, amelyeket nem kell mosható felületekkel kialakítani, világos színűek legyenek. 9.6. Az üzemi helyiségek és az ezeket összekötő folyosók padlóját — különösen a szennyezett övezetben — könnyen tisztántartható, fertőtleníthető, hézagmentes, szilárd, csúszásgátló anyagból úgy kell kialakítani, hogy az a csatornaszemek felé lejtsen. A falak és a padozat találkozási helyeit lekerekítetten kell kiképezni. 9.7. Az üzemi helyiségek mesterséges megvilágításához olyan fényforrásról kell gondoskodni, amelynek fénye a nyersanyagban és a termékben esetleg előforduló elváltozások észlelését lehetővé teszi. 9.8. A nyílászáró szerkezeteket és a kilincseket fertőtleníthető anyagból és úgy kell kialakítani, hogy azokon semmit se lehessen tárolni. A nyílászárókra rovarhálót kell készíteni. 9.9. Az üzemi helyiségekben a munkahelyek közelében a termelés sajátosságainak és az egy műszakban dolgozók létszámának megfelelő számú, hideg-meleg folyóvizes, keverőcsapos, nem kézzel működtethető (esetleg lengőkaros) kézmosókat kell felszerelni, és ezeket el kell látni a tisztálkodáshoz szükséges eszközökkel (körömkefe, kézmosó szer, kézfertőtlenítő, kéztörlő papír vagy meleglevegős kézszárító). 9.10. Az üzemi helyiségekben az ivóvízigény kielégítésére a szükséges számú, egészségügyileg megfelelő vízcsapot kell létesíteni. 9.11. Folyamatosan védekezni kell madarak, rágcsálók, rovarok és más kártevők ellen. VII. Gépek és berendezések 10. 10.1. Új szerkezetű, átalakított vagy importból származó gépekkel, berendezési vagy felszerelési tárgyakkal az állatifehérje-feldolgozást csak akkor szabad megkezdeni, ha ezek a munkavédelmi követelményeken felül, a továbbiakban felsorolt állategészségügyi előírásoknak megfelelnek, és e körülményt az állomás igazolja. A beruházó olyan műszaki leírást köteles beterjeszteni, amelyből megállapítható, hogy a berendezés megfelelően tisztítható és fertőtleníthető, továbbá anyagából, bevonatából vagy a gyártás során felhasznált anyagokból (zsíroldó szer stb.) mérgező anyag nem juthat a termékbe. 10.2. Az állatorvosi boncolóhelyiségben magasított boncolópadot, boncolóasztalt kell kialakítani. A boncolóhelyet fel kell szerelni a szükséges boncoló- (daraboló-) eszközzel, nem kézi indítású kézmosóval, tisztító-, fertőtlenítőszerekkel és fertőtlenítő géppel. 10.3. Az állatifehérje-takarmány termeléséhez csak olyan gépeket, berendezéseket, felszerelést, tartályokat és vezetékeket szabad használni, amelyekből ember vagy állat egészségére káros anyag nem juthat a termékbe, de a nyersanyag, a termék, a mosó- és öblítővíz maradéktalanul kiüríthető, továbbá, amelynek külső és belső felülete világos színű, hogy rajtuk a szennyezettséget észre lehessen venni. 10.4. Az állatifehérje-takarmányokat előállító gépek, berendezések, nyersanyaggal vagy termékkel érintkező részeit csak a 10.4. pontban foglalt előírások figyelembevételével szabad korróziótól mentesíteni vagy korrózió ellen védeni. 10.5. A gépek kenésére használt anyagok nem kerülhetnek a nyersanyagba vagy a termékbe. 10.6. A gépeket és berendezéseket úgy kell elhelyezni, hogy az alattuk és a környékükön lévő padozat tisztán tartható és fertőtleníthető legyen, vagy úgy kell ezeket beépíteni, hogy a hulladék vagy szennyvíz ne juthasson alájuk. A gépek és berendezések tisztogatásakor keletkezett szennyvizet közvetlenül a szennyvízcsatornahálózatba kell vezetni. 10.7. A nyersanyag és a termék üzemen belüli szállítására csak olyan zárt csővezetéket szabad beépíteni, amely használat után teljesen kiüríthető, tisztítható és fertőtleníthető. A szállítócsövek töréspontjait ívesen kell kiképezni. A sterilizált félkész terméket továbbító berendezés zárt rendszerű legyen. 1998/74/II. szám 10.8. A feldolgozás és tárolás során használt ellenőrző műszerek üzemképességéről előzetesen meg kell győződni. 10.9. A fertőtlenítéshez meleg vízzel is működő, nagynyomású fertőtlenítő gépet kell használni. VIII. A termelés higiéniai feltételei 11. 11.1. Az üzem vezetője köteles — személyesen vagy erre kijelölt személy útján — műszakkezdéskor ellenőrizni az üzemelés feltételeit és a hiányosságok megszüntetéséről azonnal intézkedni. 11.2. A hatósági állatorvos által talált higiéniai hiányosságok megszüntetésére az üzem vezetőjének haladéktalanul meg kell tennie a szükséges intézkedéseket. 11.3. A különösen veszélyes higiéniai hiányosságok esetén (szennycsatorna-dugulás, géphiba miatt keletkezett nagyfokú üzemi szennyeződés stb.) a termelést a hiányosság megszüntetéséig nem szabad folytatni. 11.4. Járványveszélyről — amikor nagy veszélyt jelentő kórokozók behurcolásának lehetősége áll fenn — az üzemeket az állomás értesíti. Ilyenkor tilos lebőrözni a kórokozó iránt fogékony állatok hulláit. 11.5. Különleges járványveszélyről — amikor nagy gazdasági kár okozására képes fertőző betegség jelentkezett — az üzemeket az állomás értesíti. Ebben az esetben az állomás intézkedik:

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes